ત્રણ ટેસ્ટ શ્રેણી ભારત પહેલાથી જ જીતી ચૂક્યું છે. ભારતે કાનપુર અને કોલકાતામાં રમાયેલી બંને ટેસ્ટ જીતી લીધી છે. હવે ત્રીજી અને અંતિમ ટેસ્ટ તા. ૮ ઓક્ટોબરથી મધ્ય પ્રદેશના ઇન્દોર ખાતે શરૂ થઈ રહી છે. આ મધ્ય પ્રદેશના ક્રિકેટ ઇતિહાસની પહેલી આંતરરાષ્ટ્રીય ટેસ્ટ મેચ હશે. આ ટેસ્ટ જીતી લઈને ભારત ક્લીન સ્વિપ કરવા ઇચ્છશે. ભારત અને ન્યૂઝીલેન્ડની ટીમ ગઈ કાલે રાત્રે જ ઇન્દોર પહોંચી ચૂકી છે. આ પહેલાં ઓપનિંગ બેટ્સમેન શિખર ધવન અંગૂઠામાં ફ્રેક્ચરને કારણે ઇન્દોર ટેસ્ટમાંથી બહાર ફેંકાઈ ગયો છે. તેના સ્થાને કર્ણાટકના બેટ્સમેન કરુણ નાયરને ટીમમાં સામેલ કરવામાં આવ્યો છે.